สั่งปรับอีออกชัน เปิดประตูอ้าซ่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — เร่งเครื่องลุยประมูลอีออกชันหวังพัฒนาระบบจัดซื้อจัดจ้างภาครัฐ 
แหล่งข่าวจากกระทรวงการคลัง เปิดเผยว่า นายกรณ์ จาติกวณิช รมว.คลัง ได้เห็นชอบแนวทางการแก้ไขปัญหาและพัฒนาระบบการจัดซื้อจัดจ้างภาครัฐ โดยให้กรมบัญชีกลางกำหนดหลักเกณฑ์การพิจารณาประเภทสินค้าและบริการ หรืองานโครงการที่ไม่ต้องดำเนินการประมูลแบบอีออกชัน เพื่อให้การจัดซื้อจัดจ้างมีประสิทธิภาพและประสิทธิผลมากขึ้น โดยข้อกำหนดดังกล่าวให้มีผลบังคับตั้งแต่เมื่อวันที่ 14 ก.ค. 2553 
ทั้งนี้ การปรับปรุงหลักเกณฑ์รอบนี้ถือเป็นการแก้ไขปัญหาในระยะสั้น ประกอบด้วย 1.ต้องเป็นพัสดุที่ไม่มีการแข่งขันหรือมีการแข่งขันน้อยราย โดยหากมีจำนวนผู้ขาย ผู้ให้บริการ หรือผู้รับจ้างน้อยกว่า 3 ราย ก็ถือว่าไม่มีการแข่งขัน 2.เป็นสินค้าและบริการหรืองาน/โครงการที่มีรายละเอียด หรือการดำเนินงานที่ซับซ้อนมีเทคนิคเฉพาะจำเป็นต้องใช้เทคโนโลยีขั้นสูง 
3.สินค้าและบริการเกี่ยวกับเทคโนโลยีที่มีลักษณะเฉพาะ เช่น การพัฒนาซอฟต์แวร์ที่ต้องศึกษาความต้องการของหน่วยงานก่อน และ 4.เป็นสินค้าและบริการหรืองาน/โครงการที่มีความผันผวนทางด้านราคา คือภายในระยะเวลา 30 วัน ราคามีการเปลี่ยนแปลงตั้งแต่ 10% ขึ้นไป
นอกจากนี้ กรมบัญชีกลางยังได้ลดอัตราการยึดหลักประกันจาก 5% ของวงเงินที่จัดหาเป็น 2.5% ของวงเงินที่จัดหา และกำหนดราคาเริ่มต้นในการจัดหาใหม่ ประกอบด้วยกรณีงานซื้องานจ้างที่ไม่ใช่งานก่อสร้าง โดยจะใช้วงเงินงบ ประมาณหรือราคามาตรฐาน หรือราคาท้องตลาด ณ ปัจจุบัน อย่างใดอย่างหนึ่งเป็นราคาเริ่มต้นในการจัดหาก็ได้ และกรณีงานก่อสร้างยังคงให้ใช้ราคากลางเป็นราคาเริ่มต้นในการจัดหา
สำหรับการแก้ไขปัญหาระยะยาวจะมีการพัฒนาระบบการจัดซื้อจัดจ้างแบบอีออกชันใหม่ภาครัฐด้วยอิเล็กทรอนิกส์อย่างเต็มรูปแบบ แบ่งเป็น 3 ระยะ โดยระยะที่ 1 พัฒนาระบบศูนย์ข้อมูลจัดซื้อจัดจ้าง ซึ่งเสร็จแล้วเมื่อวันที่ 1 เม.ย.2553 และกำเร่งดำเนินการระยะที่ 2 พัฒนาระบบ eBidding โดยมีระยะเวลาดำเนินการตั้งแต่เดือน มิ.ย.2553มิ.ย.2554 คาดว่าจะเริ่มใช้งานจริงกับหน่วยงานนำร่องได้ตั้งแต่วันที่ 1 ก.ค.2554 และ ระยะที่ 3 พัฒนาระบบ eMarket มีระยะเวลาดำเนินการ ตั้งแต่เดือน มิ.ย.2553ต.ค.2555 คาดว่าจะใช้งานจริงกับหน่วยงานนำร่องได้ในเดือน พ.ย.2555